काठमाडौँ, पुस ११ गते । संविधानसभाका अध्यक्ष सुवास नेम्वाङले प्रमुख राजनीतिक दलले चाहने हो भने आगामी माघ ८ गते द्रुतमार्गबाटै संविधान जारी गर्न सकिने बताउनुभएको छ ।संविधानका विवादित विषयमा सहमति कायम गर्न दलहरुले नसकेको भन्दा पनि नचाहेको जस्तो देखिएको आफूले पाएको उहाँको भनाइ छ ।
लोकतन्त्र र शान्तिका लागि पेसागत सञ्जाल (पापड)ले आज बुझाएको आठबुँदे ज्ञापनपत्र बुझ्दै उहाँले विवादित विषयमा दुई घन्टामा सहमति गर्न सकिन्छ भनेर विश्वास दिलाएका राजनीतिक दलले किन सहमति जुटाउन नसकेका हुन् र केले रोकेको हो आफूले समेत थाहा पाउन नसकेको स्पष्ट पार्नुभयो ।
सभाध्यक्ष नेम्वाङले भन्नुभयो, “जनताका सामु गरेको प्रतिबद्धता र मुलुकको आवश्यकतालाई ख्याल गरेर विवादित विषयमा तत्काल सहमति जुटाउनु आवश्यक छ । अब पनि ढिला गर्ने समय दलहरुलाई छैन । तत्काल सहमति आवश्यक छ ।”
दलहरुले दुई घन्टामा सहमति गर्छौं भनेको लामो समय भइसक्यो, तर सो दुई घन्टा कहिले आउँछ भनेर जनताले व्यग्र प्रतीक्षा गरिरहेको उल्लेख गर्दै उहाँले कुन आधारमा कसरी सहमति गर्ने हो सोको जानकारी दिनसमेत आग्रह गर्नुभयो ।
पापडका संयोजक अञ्जनीकुमार झाले आगामी माघ ८ गते संविधान जारी गर्ने वातावरण बनाउन माग गर्दै आठबुँदे ज्ञापनपत्र बुझाउनुभएको थियो ।
शान्ति र संविधानका लागि दबाब दिने उद्देश्यले पापडले विभिन्न राजनीतिक दलका अध्यक्षलाई चरणबद्ध रुपमा ध्यानाकर्षण गराउँदै आएका छन् । रासस
विगत सात वर्षदेखि कर दिवस मनाइँदै आइएको छ, यस वर्ष खास नयाँपन के छ ? कर दिवस नयाँ कुरा होइन । कर दिवसबाट नयाँ के अपेक्षा गर्छौं त्यो विषय हो । हामी अहिले निजी क्षेत्रमैत्री...
दक्षिण एसियाको रुपान्तरणका लागि निराशालाई आशामा र नकारात्मकताबाट सकारात्मकतातर्फ लागौँ– प्रधानमन्त्री मोदी
जाजरकोट, माघ २० गते । आजदेखि जाजरकोट–काठमाडौं बस सञ्चालनमा आएका छन् । सोमबार जिल्ला प्रशासन कार्यालय जाजरकोटमा बस व्यवसायी, नागरिक समाज, राजनीतिक दल र पत्रकारको संयुक्त छलफलले आजदेखि बस सेवा सञ्चालन गर्ने सहमति भएको हो ।
अब जाजरकोटबाट काक्रेविहार बस व्यावसायिक समिति, भेरी गङ्गा बस व्यावसायिक समिति, भेरी राप्ती बस व्यावसायिक समिति र मध्यपश्चिम बस व्यावसायिक समितिका बसहरु जाजरकोटबाट काठमाडौँ सिधा बस सञ्चालन गर्नेछन् । काक्रेविहार बस व्यावसायिक समितिले भाडा निर्धारण गरे पनि अन्य समितिले भाडा निर्धारण गरेका छैनन् ।
गत बिहीबार काक्रेविहार बस व्यवसायी समितिले जाजरकोटबाट काठमाडाँैका लागि सिधा बस सञ्चालनमा ल्याएपछि भेरी गङ्गा बस व्यावसायिक समिति, भेरी राप्ती बस व्यावसायिक समिति र मध्यपश्चिम बस व्यावसायिक समितिले त्यसको विरोध गर्दै यातायात बन्द गरेका थिए । सोमबार भएको छलफलबाट यातायात सञ्चालनमा देखिएको सिन्डिकेटको पनि अन्त्य भएको छ । रासस
विगत सात वर्षदेखि कर दिवस मनाइँदै आइएको छ, यस वर्ष खास नयाँपन के छ ? कर दिवस नयाँ कुरा होइन । कर दिवसबाट नयाँ के अपेक्षा गर्छौं त्यो विषय हो । हामी अहिले निजी क्षेत्रमैत्री...
दक्षिण एसियाको रुपान्तरणका लागि निराशालाई आशामा र नकारात्मकताबाट सकारात्मकतातर्फ लागौँ– प्रधानमन्त्री मोदी